
Xelkê îranê 
çima nerazî ne? 


N: Mistefa Hicrî 


ji çawanî û nirxandina van 
xisaran nine, jiber ku eva 
behseke dirêj, û gotarên din 
dixwaze, lê armanca nivîs- 
karê vê nivîsê baskirina ji 
bersivandina vê pirsê ye ku 
“Xelkê Iranê çima nerazî 
ne?”. 


M eş û rabûna xelkê îranê li dijî re- 
jîmê di meha Befranbara sala borî 
de, bi awayekî giştî gihîşte nêzî sed ba- 
jaran. Aliyê herî kêm yê xisara vê rabûnê 
bo xelkê îranê, destbiserkirin û girtina 
bi hezaran kesî û kuştina 25 kesan (li 
gora gotina berpirsên rejîmê) di encama 
serkutkirina xelkê meşvan ji aliyê hêzên 
serkutker ên Komara Îslamî a îranê ve, û 
kuştina pênc kesên girtî li jêr îşkenceya di 
girtîgehan de bûye. 


Lê nirxa van meşên xelkî bo rejîmê di 
biyavê siyasî, çandî, û civakî di navxwe 
û derve de girantir ji vê bû ku bê cu- 
brankirin. Armanca vê nivîsê baskirina 


Rasana aram ya bajar 


J i roja Yekşemî 26'ê Xake- 
lêweyê şûnda bazariyên 
bajarên sînorî ên Kurdistanê, 
wate Bane û Ciwanroyê, 
bona nîşandana nerazîbûna 
xwe li hemberî daxistina 
bazarçeyên sînorî û zêdeki- 
rina nirxa gumrikan ku wekî 
çalakên siyasî dibêjin, pêk 
tê jî siyaseta qirkirina gelê 
Kurd li Rojhilata Kurdistanê, 
dest dane girevê, û di heyama 
çend rojan de, ew girevgirtin 
berfireh bûn, û heft bajarên 
Kurdistanê bi xwe ve girtin. 
Li piraniya van girevan de, 
bi awayê sembolîk û wekî 
gazindeya li hember siyas- 
eta qirkirina xelkê hejar di 
Kurdistanê de, girevgirtiyan 
sifreya betall raxistin, û rage- 
handin: “Sifreya betall ya me 
nan dixwaze”. 

Eva çend meh in ku bi 
biryareke rejîmê, sînorên 
kolberiyê ên di navbera 
Başûr û Rojhilata Kurdistanê 
ku çavkaniya bijîwa sedan 
hezar kasibkar û dukandar û 
kolberên bajarên sînorî ye, 
hatin daxistin, û ew yek jî 
bûye sedema bêkariya zêdetir 
ya xelkê. 

Heya dariştina vê nûçeyê, gi- 
reva kasibkarên heft bajarên 
Rojhilata Kurdistanê wate 
Ciwanro, Bane, Merîwan, 
Seqiz, Serdeşt, Pîranşar û 
Mehabadê berdewam e. 

Êvariya roja Çarşemiyê 29'ê 
Xakelêweyê Se'îd Celîlî 
nûnerê rejîmê li şêvra Bilind 
ya Ewlehiya Neteweyî, bona 

bidawîanîna gireva dukandar 
û bazariyan, serdana bajarên 
girevgirtî kir, û di dema ax- 
avtina xwe di bajarê Bane de, 
bi sedema nerazînîşandana 
girevgirtiyan, nekarî axavtina 
xwe bi dawî bîne. 

Her di vê derheqê de fer- 
mandarê bajarê Bane, qewl û 
soza cîbicîkirina kêşeyên ba- 
zariyan dabû, lê xelkê bawerî 
bi qewlên navbirî nekirin. 

Her di vê derheqê de Nav- 


enda Hevkariya Hizbên 
Kurdistana îranê jî daxuyani- 
yek weşand ku di beşeke wê 
daxuyaniyê de hatibû: 

“Em piştevaniyê ji girevgir- 
tin û nerazînîşandana bajarên 
sînorî dikin. 

Eva çend roj in ku girevgirtin 
û nerazîbûna xelkê bajarên 
sînorî ên Kurdistanê li dijî 
daxistina sînoran, dirêjî heye. 
Ew nerazînîşandanên medenî 
bi awayê kombûna li ber 


deriyê fermandariyên bajarên 
Ciwanro,Bane, Merîwan, û 
Seqizê, û herwisa bi awayê 
raxistina sifreya betall û 
kombûna li dewra vê sifreyê 
xwe nîşan daye. Vê hereketa 
medenî bajarên Serdeşt û 
Pîranşarê jî bi xwe ve girtiye, 
û tê çaverêkirin ku veguhêze 
bajarên din jî, û herwisa dom 
hebe. 

Eşkere ye ku jiyana hej- 
mareke zaf ji rûniştiyên 
zehmetkêş ên bajar û 


navçeyên sînorî ji riya kolberiyê ve bi rê 
ve diçe. Rejîma îslamiya îranê li jêr navê 
xebata li dijî hatina alavên qaçax de, sal 
bi salê tundûtîjî û tawan û zordarî li dijî 
kolberan zêdetir kirine. Serbarê kuştin 
û birîndarkirina bi sedan kolberî û dets- 
biserdegirtina barên wan, û jinavbirina 
çarpiyên ku bar tînin û dibin,berdewam 
hewla tunekirina vê tenê çavkaniya jiyan û 
dahata bi dehan hezar malbatên desteng ên 
van navçeyan daye”. 

Herwisa di beşeke din de hatiye: 

“Niha jî tevî daxistina ser ji 

Şandeke Komela Zehmetkêşan a Kurdistanê, serdana PDKÎ kir 


Nan, Azadî, 
Kerameta mirovî 



M irovek ku di hejariyê de hatiye 
ragirtin, mirovek ku haşayê ji 
nasnameya etnîkî, ayînî, yan netew- 
eyî ya wî/wê tê kirin, yan dikeve 
ber zexta siyaseta helandin û sivi- 
katîpêkirin, yan li jêr stema zayendî 
de dijî, mirovek e ku kerameta wî/ê 
jê hatiye zewtkirin. 

Eva hevokek e nava bername û 
pêreva navxwe ya PDKÎ ye, ku li 
beşa bingehên hizrî û siyasî ên hizbê 
de hatiye, û di van rojan de, bi rohnî 
em rengvedana kiryareke weha 
ya dijîmirovî di Komara Îslamî de 
dibînin. 

Rejîma Îslamî li Tehranê, li ser 
bingeha sivikatiya bi mirov hatiye 
avakirin, û di çarçoveya îdeolojîk 
ya qorixxwazane de siyaset kiriye, 
û kiryar ji xwe nîşan daye, ku mirov 
di hizra wê de jîndareke bêhêz û 
bêawez û bêvîn e, ku hewce ye 
wekî ajel heya ku dikare mifahê jê 
wergire, û her wekî ajel her demekê 
bêxeberî kir, bide ber qamçiyan. 

Ji vê dîtingeha dijîmirovî ya Komara 
Îslamî ve, her çi ji navenda îdeolo- 
jîk ya deshilata têkel bi şovînîzmê 
dûrtir dikevî, ajeltir têy ber çav. 

Tenê mirov ji vê dîtingehê ve Weliyê 
Feqîh e, û ewên ku hinek ji Weliyê 
Feqîh nêzîk in, rengê mirovan 
didin!. Xeyrî fars, hejar, kêmdahat, 
jin, xeyrî Şî'eyê wilayeta feqîhî, ji 
dîtingeha Weliyê Feqîh ve zêdetir 
wekî nemirovan çav lê tê kirin. 

Çar dehikan deshilata Komara 
Îslamî tejî bûye ji sivikatî bi netew- 
eyên xeyrî Fars, û tejî bûye ji 
çewsandina mirov bi destê mirov, 
tejî bûye ji dizî û talankirina serwet 
û samana welat, û baca terorîzmê û 
serberedayiyên wan jî, sifreya nanê 
hişk ê çîna kêmdahat û hejar bûye, û 
seranên rejîmê li Kanada û Swîsê û 
Birîtanya û îspaniya û Alman vîla û 
pişka hotêlan kirîne. 

Stema li dijî jinan, li dijî cudabîran, 
li dijî neteweyên xeyrî fars,li dijî 



Ş andeke Komela Zehmetkêşan 
a Kurdistanê, bi serperestiya 
“Riza Ke'ibî” serdana PDKÎ kir. 

Roja Yekşemî 28'ê Xakelêweyê, 
şandeke Komela Zehmetkêşan a 
Kurdistanê, bi serperestiya “Riza 
KeTbî” cihgirê sekreterê giştî yê 
Komela Zehmetkêşan a Kurdistanê, 
serdanî PDKÎ kir, û ji aliyê heyeteke 
PDKÎ bi serperestiya “Mistefa Hicrî”, 
lêpirsyarê giştî yê PDKÎ û hejmarek ji 
endamên rêberiyê ve pêşwazî jê hate 


kirin. 

Di destpêkê de, “Riza Ke'ibî” tevî 
pîrozbahîgotin ji ber tewawbûna 
kongireyalöf mîn a PDKÎ ya naskirî 
bi “Kongireya Rasana Rojhilat” û 
hilbijartina lêpirsyarê giştî yê hizbê, 
herwisa hewcehiya zêdetir li yek 
nêzîkbûna partiyên siyasî yên Kurdis- 
tanê girîng da zanîn. 

Piştre “Mistefa Hicrî” tevî spas ji ber 


pîrozbahî gotina navbirî, herwisa der- 
heqê bihêztirkirina Navenda Hevkari- 
yê, û yekbûn û yekdengiya hêzên 
siyasî yên Rojhilat û rewşa nebaş a 
rejîmê, herwisa dîtingeha PDKÎ jî anî 
ber bas. 

Her di vê civînê de, derheqê rewşa 
Kurd di parçên din yên Kurdistan de, 
û herwisa pirsgirêkên pêşiya doza 
Kurd, guherîna bîr û boçûnan kirin, 
û herwisa hewcehiya wan civînan û 
hevdîtinan girîng dane zanîn. 



ayînên xeyrî şî'e ên Wilayeta Feqîhî, û li dijî hemû mirovekê ku xwe pê 


xwedî nasname û kesayetiyek bûbe, di heyama vê deshilatdariya pirr tawane de bi rê ve çûye. 

Encama vê deshilatê sivikatî bi kerameta hemû mirovan di panahiya erdnîgariya welateke bellalêdayî bi navê îranê de bûye, 
û ew rejîm bi perê neftê û bazerganiya digel bazerganên xwînê li Ewropa, Kanada, Amerîka, Rûsiye, çîn, û...hwd nirxa hêza 
hov ya Spaha Pasdaran dabîn dike, û xelkê pê serkut dike. 

Di sîstemeke weha de ye ku xelk li Qum û îsfehanê dirêjin ser şeqaman û wêneyên Xamineyî dişewitînin! Di Tehranê de 
jî derwêş digel deshilata Xamineyî berbirû dibin, û jinên mandî ji hemû stemekê, xavika (leçka) stemkariyê ji serê xwe 
radikin, û pêpikên deshilata Wilayeta Feqîhî pê dihejînin. 


Her di encama sîstemeke weha de ye, ku bajarên wekî Bane û Ciwanro û Serdeşt û Pîranşar ku heya duh wekî cemsera ba- 
zerganiyê dihatin binavkirin, niha bi sedan kesî tînin ser kolanan û sifreya betall ya mala xwe nîşan didin. 


Rejîmek û sîstemek ku sivikatiyê bi kerameta mirovan dike, îca çi bi ragirtina di hejariyê de, yan jî bi haşakirina ji nas- 
nameya neteweyî ya wan, yan stema zayendî û ayînî, sîstemek nine ku bikare xweşî û jiyana rehet ji xelkê re bi diyarî 
bîne, û hemû ewên ku kerameta wa sivikatî pê hatiye kirin, dijî wê radibin serpiyan, û koşka rizî ya dehilata wehmî ya wê 
dişewitînin. 

Şandeke Partiya Azadî a Kurdistanê serdana PDKÎ kir 



Ş andeke Partiya Azadî a Kurdistanê, bi 
serperestiya u Mistefa Ozçelîk” serdana 
PDKÎ kir. 


Roja Yekşemî 28'ê Xakelêweyê, şandeke Partiya 
Azadî a Kurdistanê, bi serperestiya “Mistefa 
Ozçelîk”, serokê giştî yê vê partiyê serdana 
PDKI kir, û ji aliyê heyeteke PDKÎ bi serper- 
estiya “Mistefa Hicrî”, lêpirsyarê giştî yê PDKÎ, 
û hejmarek ji endamên rêberiyê ve pêşwazî ji 
wan hate kirin. 

Di destpêkê de, “Ozçelîk”, tevî pîrozbahîgotinê 
jiber tewawbûna kongireya 16.mîn a PDKÎ û hil- 
bijartina lêpirsyarê giştî yê hizbê, weke hemî de- 
man derheqê berfirehkirina pêwendiyên dîrokî û 
dostane yên di navbera wan û PDKÎ de pêdagîrî 
kir, û herwisa bandor û rola PDKÎ di Kurdistana Rojhilat de bilind nirxand 


Piştre “Mistefa Hicrî”, tevî spaskirin jibar pîrozbahîgotina navbirî, derheqê rewşa nebaş a rejîmê di warê giranî, betalî, kêmbûna buhaya Tûmen, nerazîbûnên xelkê, 
xemsariya rejîmê, siyasetên destêverdanên rejîmê di deverê de, û tevdanîkariyên vê rejîmê û herwisa dîtingeha PDKÎ axivî. 


Her di vê civînê de, derheqê rewşa Kurd di Bakûrê Kurdistanê, û herwisa parçên din yên Kurdistan de, û herwisa astengî û pirsgirêkên din yên pêşiya doza Kurd de 
guherînên bîr û boçûnan kirin. 


Desteyek din ji pêşmergeyan kincê pîroz ê pêşmergatiyê li xwe kirin 


D esteyek ji keç û xurtên 
şoreşger yên Kurdistan a 
Rojhilat, piştî derbazkirina devra 
destpêkî a pêşmerge di çiyayên 
Kurdistanê de, kincên pîroz yên 
pêşmerge lixwe kirin. 

Nûçegihanê malpera 
“Kurdistanmedia”yê, di çiyayê 
Kurdistan de ragehand ku: Roja 
Pêncşemî 23'ê Xakelêweya 1397'an, 
devra 229 ya destpêkî a pêşmerge di 
çiyayên Kurdistan de bi rê ve çû, û 
di vê rêûresma taybet de, desteyek ji 
ciwanên şoreşger û lêhatî yên Kurd- 
istan a Rojhilat tevlî rêzên hêzên 
pêşmerge bûn, û çeka beravîkirin ji ax 
û şerefa xwe li milê xwe kirin. 

Ev rêûresma bi xwendina sirûda 
neteweyî a “Ey Reqîb”, û ragirtina 
deqeyek bêdengî ji bo rêzgirtin ji riha 
pak a şehîdên Kurdistan destpêkir. 
Piştre” Seyîd Ezîz Nîkcûyan” yek 
ji fermanderên leşkerî yên PDKÎ, bi 
boneya dawyî hatina devra destpêkî a 
229 ya pêşmerge axvî. 



Di beşek din a vê rêûresmê de, helbestek li jêr navê “Şengesewar”, ji aliyê mamosta “Şerîf Felah” ve hate xwend in. 


Di beşeke din de, rapora perwerdkirina devrê ji aliyê “Hîwa Mîrzayî” yek ji mamostayên perwerdê ve hate xwend in, û 
herwisa kar û çalakiyên devrê ji kesên beşdar re hate xwendin. 


Nîkcûyan di axavtina xwe de, bas ji 
vê kir ku, Di qata têkoşîn û xebatê de, 
hewceye hemû hevbîr an û hevçeper, 
bi rengekî dilsozane piştevanê yektir 
bin ji bo pêgehandin û haydar kirina 
yektir, û herwisa hevlbidin da ku 
rojbiroj îrade û îmana pêşmerge û 
endamên hizbê ji bo dirêje dan bi 
xebatê qahîmtir bikin. 


Di nav bemameyê de, sirûda bi navê “Gel xebat dikin” ji aliyê kesên beşdarên vê devrê hate xwend in. 

Herwisa di beşeke din a vê rêûresmê de, peyama devra 229 ya destpêkî ya pêşmerge, ji aliyê yek ji pêşmergên beşdar ên vê 
devrê yê bi navê “Kurdyar Kerîmî” ve hate xwend in. 

Herwisa di dawiya vê rêûresmê de, helbesta ku “Dr.Awat Saroc” çêkirinbû, ji aliyê “Ferşîd Îslamî” ve hate xwend in. 

Piştre du stranên şorevanî ji aliyê beşdarên devrê ve pêşkêşî beşdaran hate kirin. 

Herwisa ev rêûresm bi nimayêşên taybet ên nizamî ku ji aliyê kesên beşdar yên di vê devrê ve hatibû amade kirin dawî pê 
hat. 

Xelkê îranê çima nerazî ne? 



N: Mistefa Hicrî 

Meş û rabûna xelkê îranê li dijî 
rejîmê di meha Befranbara sala borî 
de, bi awayekî giştî gihîşte nêzî sed 
bajaran. Aliyê herî kêm yê xisara vê 
rabûnê bo xelkê îranê, destbiserkirin 
û girtina bi hezaran kesî û kuştina 
25 kesan (li gora gotina berpirsên 
rejîmê) di encama serkutkirina xelkê 
meşvan ji aliyê hêzên serkutker ên 
Komara Îslamî a îranê ve, û kuştina 
pênc kesên girtî li jêr îşkenceya di 
girtîgehan de bûye. 

Lê nirxa van meşên xelkî bo rejîmê 
di biyavê siyasî, çandî, û civakî di 
navxwe û derve de girantir ji vê bû 
ku bê cubrankirin. Armanca vê nivîsê 
baskirina ji çawanî û nirxandina van 
xisaran nine, jiber ku eva behseke 
dirêj, û gotarên din dixwaze, lê ar- 
manca nivîskarê vê nivîsê baskirina 
ji bersivandina vê pirsê ye ku “Xelkê 
îranê çima nerazî ne?”. 

Bersivandina rast ya vê pirsê di vî 
warî de girîng e, ku seranên rejîmê 
û kirêgirtiyên rengbireng ên wan, 
bizanebûn û bi armanca kêmnirx 
nîşandana vê rabûnê, herwekî 
derbazbûyî hewl dane ku bîrûraya 
giştî bixapînin, û girûpeke din jî 
nebizanebûn û li jêr bandora pêla 
berfireh ya piropagendeyên rejîmê ku 
ji riya hezaran tirîbonên mizgevtan, 


kanalên televîzyonî, radyo, rojname 
û navendên fikrî û teblîxî ên rejîmê 
ku bombebarana hizrî ya xelkê dikin, 
bi awayekî din di rastaya armancên 
rejîmê pêngavan hildigrin, eva di de- 
mekê de ye ku tu ragehandineke azad 
û serbixwe di vî welatî de tuneye, ku 
di hemberî van pêlên bihêz de, xelkê 
digel bersiva rastîn ya vê pirsê nasyar 
bike. 

Rejîmê hemû şiyana maşîna piropa- 
gendeya xwe bi kar anîye, da ku 
bikarin pirsa rabûna giştî ya xelkê 
nerazî di meha Befranbarê de, ku heta 
niha di formên curbicur de (Gireva 
kedkaran, karsazan û bi taybetî meşa 
xelkê Ereb ê Ehwazê) dom hebûye, 
di biyavê aborî de berteng bike, û bi 
vî rengî biyavên din ên sedemên ner- 
azîbûnan ku giştgîrtir ji biyavê aborî 
ne, veşêrin. 

Ew rejîm her ji rojên destpêka hatina 
bo ser deshilatê hemû hewla xwe da, 
ku ji Iranê dojehekê bo xelkê xwe 
çê bike, ku bîrjêkirina wê jî zehmet 
bû, û elheq hewl û bernameyên wê jî 
di doma çil salên borî de, di biyavê 
guherîna îranê bi cehnemê tewaw 
serkevtî bûye. Yek ji bemameyan 
wêrankirina aboriya îranê bû. Darê- 
tina bi hûrî ya siyasetên navxweyî 
û hevahengkirina siyasetên derveyî 
ji bo çêkirina dijminan û mezaxtina 
dahatên berfireh ên welat di rastaya 
sergirtina îdeolojiya pozbilindane 
(bilindfirane) ya zêdexwaziyên xwe, 
bona gihîştina bi rêberatiya cîhana 


îslamê cuda ji gendeliya hevsarbere- 
dayî ya hikûmetî karî ku xelkê ji nanê 
ser sivka xwe jî bêpar bike. Rejîm 
di pêşvebirina vê siyaseta aborî de li 
pey vê armancê bû ku nanê xelkê jî di 
nava lepên xwe de hebe, da ku bi vî 
rengî hemû ewên ku digel siyasetên 
rejîmê nînin bitirsîne, û gefa qutkirina 
nanê wan bixwe, û ji vê riyê ve hêza 
xwe ya serkutker di navxwe û hêzên 
dagîrker û destêwerder di derveyî 
welat de li jêr navên wekî Spaha 
Pasdaran, besîc, û ...hwd roj bi rojê 
berfirehtir bike, jiber ku di “Umulqera 
ya Îslamî” ya îranê de, ew tex ne tenê 
destên wan nagihîje devên wan, belku 
di talankirina malên giştî, gendelî, û 
rantxwariyê de serbest û azad hêlane. 
Ew aboriya wêran ku rejîm wê wekî 
aboriya Îslamî! bi nav dike, tenê 
beşek ji kêşeya xelkê îranê ye, ku ro- 
jane digel wê de serûkar hene, û her 
rojê bi aloziya wê ve zêde dibe. 

Ji bilî kêşeya aborî, vê rejîmê bi 
hezaran kêşeyên din jî bo xelkê 
afirandiye, ku her yek ji wan kêm- 
nirxtir ji kêşeya aborî ji bo wan nînin, 
bi awayekî ku bingeha civaka îranê 
tevlihev kirine. 

Kêşeyeke din berfirehkirina îtiyadê 
wekî xisareke civakî ye. Pûşpera sala 
1396'an Perwîz Efşar berdevkê Nav- 
enda Xebata li dijî madeyên muxedir, 
hejmara mu'itadên ku berdewam 
madeyên muxedir bi kar tînin di îranê 
de, 2 milyon û 808 hezar kes rage- 
hand. 

Li gora lêkolînên Wezareta Tendi- 
mstiyê ku encama wê di roja 
19.10.1396'an de hate ragehan- 
din, nêzî %24 ji xelkê îranê rastî 
kêşeyên derûnî hatine. Nûçegihaniya 
“IRNA”yê ji zimanê cihgirê Wezîrê 
Tendirustiyê ve ragehandiye ku 6 mi- 
lyon û 300 hezar kes tûşî nexweşiya 
xemokiyê bûne, û lêkolînên vê weza- 
retxaneyê bas ji vê dikin ku %6.23 ji 
îraniyan tûşî kêşeyên derûnî ne, û li 
ser hev %7.12 ji nifûsa 15-63 salî di 
îranê de rastî xemokiyê hatine. 

Lêkolînên zanîngeha “Ilûmê pizişkî” 
ya Tehranê di salên 1378-1387'an 
nîşan dide ku asta belavbûna kêşeyên 
derûnî di nava xelkê îranê di navbera 
van neh salan de %60 zêde kiriye, û 
gihaye zêdetir ji %34. 

Hevdem digel berfirehbûna kêşeyên 
civakî di îranê de, gendeliya dezge- 
han, û navendên hikûmetî û berpirsên 
asta bilind ya welat jî herikîneke 
ber bi jor hebûne. Ehmed Tewekulî 


nûnerê meclisa Şêvra Îslamî ku ser- 
demekê serokatiya navenda lêkolînên 
meclisê li stû bû, bas ji gihîştina 
Komara Îslamî bi “qonaxa gendeliya 
sîstematîk” kiriye, û pêdagirî kiriye, 
ku “Navendên berpirsyar di warê 
xebata li dijî gendeliyê bixwe tûşî 
gendeliyê bûne”. Navenda navnetew- 
eyî ya zelaliya aborî jî tevî lêkolîna 
derbarê 177 welatan di sala borî de, 
Komara Îslamî di warê gendeliya 
aborî û îdarî de xistiye nava pileya 
144'an de. 

Bi heman awayî em dikarin hej- 
mareke din jî bi rêzbenda bêserûberi- 
yan û kêşeyên xelkê îranê ve zêde 
bikin, ku encama siyaset û bemmayên 
navxweyî û derveyî ên rejîma îranê 
bûne, û encama wê jî bo xelkê weha 
bûye: 

1- Vegeşîna bilez ya serjimêriya 
xwekujiyê: Nûçeya “online” ya roja 
28"ê Xezelwera 1396"an nivîsand: 
Xwekujî di îranê de bi awayekî cihê 
heyrîmanê di halê zêdebûnê de ye. 
Dosiyeya hewldan bo xwekuştinê ji 
sala 1390-94'an (Di pênc salan) de, 
zêdebûna %66 di nava jinan, û %71 
di nava mêran de hebûye. Niha îranê 
pileya yekem di xweşevitandina jinan 
di Rojhilata Navîn de heye (Weşana 
Cehanê Sen'et 14.03.1396). 

2- Nemana kêfxweşiyê di nava 
xelkê de, û guherînê wê bo civakeke 
tundûtîj. Saziya pizişkê yasayî di Be- 
franbara 1395'an ragehand ku di heşt 
mehên yekem yên vê salê de zêdetir 
ji 400 hezar birîndaran serdana vê 
saziyê kirine, ku hemû jî bi sedema 
şer û pevçûna bi hev re bûye. 

Ew yek heman dojeh (cehnem) e, 
ku rejîma îranê bo xelkê xwe pêk 
aniye, niha ew xelk piştî çend dehikên 
berdewam rêçareya rizgariya xwe ji 
vê cehnemê bi dimstî di semixûniya 
rejîmê de dibînin. 

Ku wisa bû sedema nerazîbûna 
xelkê ji vê rejîmê xwediyê gellek 
biyavên wekî nebûna azadî, serkut û 
zexta zêde ya li dijî kêmaniyên olî û 
mesebî, serkut û şikandina neteweyên 
xeyrîfars, û talana çavkaniyên avî û 
bin'erd ên herêmên derdora îranê, û 
stemên bêqas ên din li dijî xelkê îranê 
ye, û kêşeya aborî tenê biyaveke wê 
ye ku rejîm dixwaze da ku bi mezin 
nîşandana wê, aliyên din ên nerazîbû- 
na bipeçêve, lê nikarin bo heta heta 
xelkê bixapîne. 

Hevpeyvînek digel Şerîf Hejarî derheq pirsên girîng ên rojevê 



Guhertinên nav kabîneya 
Donald Tramp û bandora 
wê li ser hevkêşeyên siyasî û 
bûyeran, mijara gotûbêjekê 
ye digel birêz Şerîf Hejarî, 
Mamostayê Zanîngeha Silê- 
maniyê ku bala we bo beşek 
ji wê radikişînin: 

H: Selîm Zencîrî 

Pirs: Ew guherînkariyên di 
kabîneya Tramp de dikare çi 
guherînekê di siyaseta derve ya 
Amerîkayê derheq Rojhilata Navîn 
li pey xwe bîne? 

Bersiv: Min jêve ye ku ew 
guherînkarî bo armancekê ye ku 
Trump bixwe bawerî pê heye, û di 
dema piropagendeya hilbijartinan 
de soz daye gelê Amerîkayê ku ji bo 
bidestxistina wan tekoşînê bike. 

Ew guherînkarî bi wateya girtinepêş 
ya siyaseteke cidî ya Amerîkayê ye 
li hemberî dosiyeyên Kureya Bakur 
û îranê. Niha egera rûniştina serokê 
Amerîka û Kureya Bakur heye, lê 
li derheq Rojhilata Navîn min jêve 
ye ku Trump bawerî bi vê heye ku 
ji bona ku Amerîka di vê navberê 
de hejmoniya xwe biparêze, pêwîst 
e ku ecêndayên îranê ji nav bibe. 

Lê ewên ku berpirsê yekem bûn di 
Wezareta Deve û Ewlehiya Neteweyî 


ya Amerîkayê de, digel nasîna rastîn 
ya Trump li dijî terorê û tevdanîkari- 
yên îranê di Rojhilata Navîn de, hev 
nedigirtin. 

Ew karakterên ku Trump diyarî 
kirine, baştir rejîma îranê nas dikin, 
bo mînak Trump li ser vê baweriyê 
ye ku şaşiya mezin ku Obama kiriye, 
lihevkirina digel îranê ye, û îran 
mezintirîn piştevanê terorîzmê ye 
di cîhanê de. Hevtayê vê bîrkir- 
inê jî, Boltonê destnîşankirî ji bo 
şêvirmendiya Asayişa Neteweyî ya 
Amerîkayê, baweriya wî ya neguher 
ew e ku Amerîka û Îsraîl tenê bi 
bordûmankirinê dikarin rêgiriyê ji 
îraneke navikî bikin. Herwisa Mike 
Pompeo'yê destnîşankirî bo Wezîrê 
Derve yê Amerîkayê jî li ser vê 
baweriyê ye ku ew bi kêmtir ji 2 he- 
zar êrîşên balafiran dikarin pirograma 
navikî ya îranê ji nav bibin. 

Bi hûrbûna ji van boçûnan derdikeve 
ku Trump dixwaze ku tîmeke yekd- 
est di kabîneya xwe de pêk bîne, ku 
li ser yek baweriyê, û yek ecindayê 
di hemberî Rojhilata Navîn bitaybetî 
îranê, ku wekî çavkaniya terorîzmê tê 
naskirin, bikevin kar. 

Pirs: Ku wisa bû mebest ji guherîna 
wan, zêdetir sekinandina îranê ye? 

Bersiv: Dema ku “Mike Pompeo” 
lêpirsyarê “CIA” bû, karê wî yê herî 
xûya guherînkarî bû li beşa dosiyeya 
îranê, di destpêka Tîrmeh a 2017'an 


Şerîf Hejarî: Hin ji hêzên 
kurdî, bûne kopalê destê 
îranê û fermanên wê cîbicî 

dikin. 



SHINSHAR 


SYRIA 


SHAYRAT 
AIR BASE 


de. Herwisa “Michael D’Andrea” kire 
lêpirsyarê “CIA” bo dosiyeya îranê. 
Bi bawera min heya niha şûna destê 
wî di tewerên navxwe yên îranê de 
berhemdar bûye. 

Mixabin ku heya niha lêkolerên Kurd 
di xwendina bo kesayetiyên dosiy- 
eya (îran, îraq, Tirkiye û Sûriye) ya 
dezgeha “CIA” de, lawaz in, û di 
medyayên Kurdistanê de jî girîngî pê 
nahê dayîn. Michael D’Andrea roleke 
mezin di destbiserkirina tawanbarên 
1 l'ê îlonê, û herwisa li Pakistan û Ye- 
men û gellek welatên Rojhilata Navîn 
de lîstiye, bi taybetî rola diyar hebûye 
di kuştina terorîst îmad Muxniye, 
serkirdeyê bibandor yê Hizbullahê di 
Demişqa paytexta Sûriyê de. 


Bercamê pêşniyara çi sînaryoyan 
bo piştî van guherînan dikî?. 

Bersiv: Diyar e ku Amerîka heya 
radeyekê rêz ji welatên Ewropî yên 
hevpeymanê xwe derheq pirsên 
Rojhilata Navîn digre. Bo mînak 
derheq lêdana îraqê, Amerîkayê heya 
sînorekê girîngî bi boçûna dewletên 
wekî Firansaya serdema Jacques Renê 
Chirac (Jak Şîrak) û hinek ji hevpey- 
manên xwe ên Ewropî da, lê piştre 
serbarê cuda bîrkirina wan, rasterast 
lêdana îraqê ragehand. 

Sê eger li ber dest de hene ku tramp 
bigre pêşiya xwe, di derbarê Bercamê 
de: 


Niha “Michael D’Andrea” naznavê 
Ayetullah “Michael D’Andrea” li 
ser hatiye danîn. Wisa nabînim ku 
ew hemû guherînkarî her li xwe re 
hatibin kirin. Min pê waye tunekirina 
ecindayên rejîma terorîst a îranê di 
holê de ye. Bi Kurtî Trump bi van 
guherînkariyên dixwaze ku bêje îran 
û hemû cîhanê, ku di hemû demeke 
deshilatdariyê de, vebijêrka leşkerî li 
dijî îranê vekirî ye!. 

Pirs: Bi baldan bi nakokiyên îran 
û Ewropayê li ser rêkkevtina li ser 


1 -Pêdeçûna bingehîn bi ser rêklcev- 
tinê ji aliyê Amerîkayê ve. 

2- Hilweşandina yek alî ya rêkkevtinê 
ji aliyê Amerîkayê ve. Di vê derheqê 
Wezîrê Derve li ser vê baweriyê ye 
ku di destpêka meha Gulan a îsal de, 
Trump ji lihevkirina etomî vedikêşe, 
jiber ku soz daye Îsraîlê ku rêkkev- 
tineke wisa qebûl nake. 

3- Lêdana binkeyên etomî ên îranê 
ji aliyê Amerîka û Îsraîlê ve. Pêştir 
Bolton di gotareke xwe ya “New York 
Times”ê de belav kiribû û nivîsand- 
ibû ku “tenê êrîşa leşkerî çareseriya 

kêşe û rikeberî li ser heye, bi hevpey- 
maneke xwe tejî dike. 

-Sedemek din ew e ku nexwaze dilê 
Tirkiyê hevpeymanê stratejiya xwe 
di pêxema PYD'ê de bêşîne, belku bi 
leyîzeke siyasiyane xwe ji vê leyîzê 
dûr dixe, yan renge jî Amerîka bixwa- 
ze ku şêwazeke nû bona rûbirûbûna 
Rûsiyê di Sûriyê de bi kar bîne. 

Pirs: Di vê navberê de Tirkiye çi lê 
tê? Gelo zêdexwaziyên wê her wa 
domdar dibin? 

Bersiv: Erdoxan siyasiyeke fêlbaz 
e, û bi başî ji girîngiya jeopolîtîkiya 
Tirkiyê dizane, niha Erdoxan dizane 
ku çawa bo berjewendiya Tirkan hem 
dîn bi kar bîne, û hem jî rikeberiya 
di navbera Rûsiyê û Amerîka bona 
pêkana berjewendiyên xwe bi kar 
bîne. Helbet serkevtinên Erdoxan 
beşek girêdayî vê rewta Kurdî ye, ku 
dijberiya Erdoxan dike, lê xwediyê 
stratejiyeke zelal ya neteweyî ya 
Kurdî nine!. 

Berjewendiyên Tirkiyê wekî hêzeke 
NATO'yê û ya Firansayê jî wekî 
hêzeke din ya NATO'yê cuda, û heya 
qasekî jî ecêndayên wan jî nakok in di 
nava xaka Sûriyê de. Lewra Firansa ji 
her hêzeke din ya navdewletî zêdetir 
girîngiyê dide pirsa Kurd. Di vê yekê 
de, bicîhanîbûna pirsa Kurd ji aliyê 
Qasimlo ve, roleke mezin di rakêşana 
Firansayê bo aliyê pirsa Kurd hebûye, 
lê yek stratîj Tirkiyeya Erdoxanê 
îxwanî û Firansaya Rojavayî li dewra 
yek kom dike, ew jî dijberiya he- 
jmoniya îranê û rûxandina Esed û 
kêmkirina hejmoniya Rûsiyê di xaka 
Sûriyê de ye. 

Pirs: Bi giştî ew guherînkarî çiqas 
di berjewendiya Kurd de dibin, yan 
hûn bandorên wê li ser pirsa Kurd 
çawa dibînin? 


hewce bi kar nahînin. Beşek ji hêzên 
Kurdî bûne dardestê îranê, û bi tu 
şermekê fermanên îranê cîbicî dikin. 
Herçend ku îran dixwaze gemaroya 
aborî bixe ser beşên Kurdistanê, û 
tevdanîkarî û terorê di başûr de bi- 
domîne, lê ew kar tenê pêkutan û xwe 
hilkutana dawiya temenê wê ye, û li 
stratejiyê de rûxana îranê tê wateya 
tunebûna rejîma herî tirsnak ya dijî 
Kurd, û heliyana bîra teng ya tewaw 
ya wan qelembi dest ên caş-bîr e, ku 
niha di başûra Kurdistanê wekî model 
û bi hevkarîkirina rasterast ya kon- 
sola îranê di nava takê Kurd de belav 
dikin. Ez rûxana rejîma îranê hetmî 
dizanim, ku ew yek jî sedî sed di ber- 
jewendiya Kurd de ye, û wan hizbên 
ku xwe pê ve jî girtine, di paşekêşe û 
aşbetalê de ne, ku ew yek jî kêmekê 
bêhnfirehiyê dixwaze. 

Pirs: Kurd yan tevgera siyasî ya 
Kurd çawa dikare mifahê ji vê 
rewşê wergire ku pêk hatiye? 

Bersiv: Tu dibe bixwe azadiyê bix- 
wazî, ne eva ku tu bindestî û biratiya 
gelan û pêşkêşkirina Kerkûkê bi 
dagîkeran bixwazî, û li cem hêzên 
opozisyonê jî bîra neteweyî bi eyb 
û şerm bizanî, û bêjî ku modêla wê 
nemaye, lê piştre bêjî “Bo Amerîka 
nahê bergiriyê ji me bike, û azadiyê 
bibexşe me”!. 

Çareseriya Pirsa krd tenê û tenê 
yekrêzî ye, lê hekî yekrêzî jî semegirt, 
dibe ku hêzên neteweyî ên her çar 
perçeyan, mîsaqeke şerefê bi nihênî 
îmza bikin, û li ser çend xalan bo 
parastina berjewendiyên neteweyî, û 
egeran û bikaranîna derfetan li hev 
bikin, û netirsane li dema nêzîkbûna 
derfetan de bi bê guhdana bi rage- 
handinan, bi xafilandin, caş-bîran û 
alavên dest dagîrkeran di vê parçeyê 
de ku derfet jê wan re hatiye pêş tune 
bikin.! 


bemameya navikî ya îranê dike. “ 

Heta hekî rewşa rêkkevtinê bi vî 
awayê niha jî bimîne, îranê qazanceke 
wisa tê de nekiriye, jiber ku Amerîka 
di piraktîkê de tu hisabekê bo vê rêk- 
kevtinameyê nake, û ne tenê lêni- 
hêrîna Amerîkayê li hemberî rejîma 
îranê nehatiye guhertin, belku tundtir 
jî bûye. Ger em lê hûr bin, di şeş me- 
hên borî de, diravê îranê xiraptirîn û 
erzantirîn nirx di dîroka xwe de tomar 
kiriye, ku ew jî vê yekê nîşan dide, 
ku di navenda Piraktîka siyasî-stratejî 
ya Amerîkayê de, rejîma îranê di lîsta 
reş de ye. Destpêkê vê rejîmê di warê 
aborî û diravî de diherifînin, û piştre 
encamên wê ên din jî wê hebin. 

Pirs:Di vê navberê de gefek bi navê 
Rûsiyê bo ser berjewendiyê Rojava 
dikare çi bandorekê li ser yekhel- 
westiya Amerîka û Ewropayê, li ser 
vê meselê danê? 


Bersiv: Gefa Rûsiyê cidî ye, û mi- 
cidtir jî dibe,heta ku metirsiya Rûsiyê 
li ser berjewendiyên Rojava zêdetir 
be, dewletên Rojava jî yekgirtîr dibin. 
Bo mînak di van dawiyane de kuştina 
ajanekê û keça wê ji aliyê Rûsiyê ve, 
dijkiryareke zêde hebû, û Birîtaniya û 
YE û Amerîkayê hejmarek dîplamot- 
karên Rûsiyê derxistin. 

Rûsiye mezinhêzeke cîhanî ye,nifûza 
dîrokî heye, jeopolîtîkek biban- 
dor heye, lê gelo welatên Rojava 
û NATO'yê lê digerin ku îran bibe 
beşeke cîbicîkirina ecindayên Rûsiyê, 
û Esed jî karekê bike ku Rûsiye bi 
dilê xwe di behra Naverast de bilîze? 
Bê guman lê nagerin, û aboriya 
welatên Rojavayî û jeopolîtîka wan, û 
nifûz, hevpeyman, û teknolojiya wan 
wisa dike ku Rûsiye heta ser nekare 
Sûriyê û îranê di destê dîktatoran de 
bihêle. 

Lê ew rikeberî demê dixwaze, û di 
şev û rojekê de bi dawî nabe! Lê heya 
ku îran û Esed hevpeymanê serekî ê 
Rûsiyê bin, Rojava li dijî wan yek- 
girtîtir dibe. 

Niha rikeberî di navbera Amerîka û 
Rûsiyê de ew e ku, Amerîka wekî 
mezinhêza cîhanê nifûz bi ser hemû 
aliyên cîhanê de hebe, Rûsiye jî tenê 
dixwaze ku li ser cîranan û derdorê 
de hejmoniya xwe biselimîne, lewra 
di rastî de nifûza Amerîkayê, wekî 
mezinhêztirînê cîhanê, û hejmoniya 
Rûsiyê wekî mezinhêzekê di cîhanê 
de cudahiya di navbera wan de zor e. 

Niha wekî serdema şerê sar nine ku 
şer cîhan dagirtibe, li Angola heya 
Kûba û ji vir ve jî heya Rojhilata 


Navîn dirêj bibe, yan di navbera du 
îdeolojiyên lîberalîzm û komonîzmê 
de be, belku Rûsiyê şanaseke îdeolojî 
nemaye, û şer nêzî sînorên Rûsiyê 
bûye. Her li Sûriyê ve bo îran û 
heya digihîje Gurcistan û Okraynê. 

Ku wisa bû em nikarin çavnihêrê vê 
bin ku Rûsiye wekî mezinhêzekê bi 
hêsanî xwe bide dest. Lê di stratejiyê 
de Rûsiyê şiyana hêla rejîmên dîkta- 
tor wekî Sûriye û îranê nine!. 

Pirs: Bi berçavgirtina hemû wan 
sinaryoyan, çiqas dikarin paşekêşê 
bi stratejiya îranê di navçeyê de 
bikin, û di encam de guherîna re- 
jîmê li pey xwe hebe? 

Bersiv: Qonaxa rejîma îranê ber bi 
paşekêşê ye. Niha ecêndayên derekî 
rû li şikestê ne, û di stratejiyê de jî şer 
dixin nava îranê de, û hiloşandina vê 
rejîmê lê dikeve. 

Pirs: Serbarê serdestiya îranê di 
Sûriyê de niha bas ji paşekêşana 
Amerîka li Sûriyê û cihgirtina 
Fransayê baseke germ ya çavdêrên 
siyasî ye, xwendina we bo vê yekê 
Çi ye? 

Bersiv: Ez ne bawer im ku bi 
awayekî radîkal hemû hêz û 
şêvirmendên Amerîkayê ji Sûriyê 
bêne vekişandin, jiber ku taybet- 
mendiya împeratoriyeta Amerîkayî 
cudatir e ji taybetmendiya împera- 
toriyên din, lewra dema ku çû nava 
her xakekê, zehmet e ku bi tewahî jê 
vekişe, lê ew cihgirtin çend biyavên 
wê hene. 

-Biyavê dîrokî: Min jêve ye ku hinek 
bûyerên dîrokî hene, ku di demên 
cuda yan di cihên cuda de dubare 
dibin, û li gora encama piraktîzeya 
rêkkevtinameya S ayks-Pîko- S azanov, 
Fransayê bûye xwediyê wilayeta şam 
(Sûriye û Lubnan îro). Taybetmendiya 
dagîrkeriya Fransayê (kulturî) bû, 
wate hewl dida ku kultur û zimanê 
Fransî bi ser van gelên ku têne 
dagîrkirin, bê belavkirin, lewra Firan- 
sayê kesên xwe hene, di nava Sûriyê 
de, eva jî dikare wisa be ku Firansa 
zêdetr ji rwşa civakî û siyasî ya di nav 
Sûriyê tê bigihîje, heya Amerîka. 

-Amerîka dixwaze ku di piraktîkê de 
biselimîne ku hevalbendên wê jî dike 
şirîk di zêdexwaziyn xwe de, bi vî 
awayî rol dide hevpeymanên xwe yên 
Ewropî, û eva jî parvekirina hêzê ye. 

-Dikare ku Amerîka ji diya xwe 
(împeratoriya Birîtanyayê) ezmûn 
wergirtibe, ku cama hejmoniyên 
wê bikeve ber zêdexwaziya Rûsiyê, 
lewra wekî Birîtanyayê, ew ciyê ku 


Bersiv: Min pê waye ku hekî em 
bêjin rewş ji bo Kurd baş nabe, û 
derfet nahê pêş, eva rastbêj û raste- 
qîne nîne. Kurd bixwe derfetan wekî 


Lê hekî dubendî her hebe, yekrêzî 
pêk nehê, û beşek ji hêzan her bawerî 
pê nehê kirin, û di derfetan de hemû 
deskevtekê »»» Dom R:8 

Baydemir: 

“ Em dixwazin ligel partiyên Kurdî 
tifaqê bikin”. 



Sezai Temell: 

“Ji bo hesabê hilbijartinê operasyon 
dan destpêkirin”. 



Elcobeyr: 


“Me pêşniyar kir, da ku hêzên 
hevalbendiya Îslamî bo Sûriyê bêne 
şandin”. 



Xamineyî: 


Şîrîn Îbadî: Reform di rejîma îranê de bê encam e 


X elatwergêra Aştiyê a “Nobel”ê 
dibêje ku, ji bo xelkê îranê rohn 
bûye ku nizama siyasî a îranê reform tê 
de nayê kirin. 

“Şîrîn Îbadî” di gotûbêja digel medyaya 
Întêmêtî a “Bloomberge” de gotiye ku: 

Xelkê îranê li pey “guherîna nizama siyasî’’ 
û “yasaya bingehî” a wî welatî, û danîna 
yasayeke bingehîn ya “secular” li gora car- 
mameya cîhanî ya mafê mirovan” in. 

“Şîrîn Îbadî” çalakvana mafê mirovan, 
herwisa daye zanîn ku tu demî ser vê 
baweriyê nebûye ku, “Hesen Rohanî” 
referomxaz be, û herwisa navbirî îşare bi 
nerazîbûnên xelkê yên di meha Befranbara 
sala derbazbûyî a îranê de kir, û derheqê 
nebûna rêberekê di nav nerazîbûnan de jî 
da zanîn ku, di rewta xebatê de rêber der- 
dikevin, dema ku hilbijaritinên serbest û azad di îranê de bên encamdan, wê demê wê rêber jî derkevin. 

Di heyamên borî de jî, navbirî digel hejmarek ji çalakvanên siyasî û medenî yên îranê di daxuyaniyekê de, daxwaza lidarx- 
istina giştîpirsiyê di îranê de û herwisa diyarîkirina curek ji hikûmetê ji bo wî welatî, û guherîna aştiyane a nizama siyasî ya 
îranê kiribûn. 



Ew wergêra xelata aştiyê ya “Nobel”ê di heyamên borî de, di gotûbêja digel “Euronews”ê de jî ragehandibû ku: Serkomarê 
rejîma îranê berpirsyarê piraniya wan bûyeran e, ku di îranê de diqewimin. 



“Thomas Friedman” yek ji rojnamevanê 
naskirî yê Amerîkayê, di rapora rojnameya 
“NewYork Times”ê de belav kiriye ku, şerekî 
din li Sûriyê di navbera rejîma îran û Îsra'îlê 
de wê çê bibe. 

Thomas Friedman yek ji rojnamevanê naskirî yê 
Amerîkayê, di raporeke rojnameya “New Yok 
Times”ê de bas ji vê kiriye ku, heyanî niha rejîma 
îran û Îsra'îlê bi bêdengî şer kirine, lê ji wir şûnda 
rejîma îran û Îsra'îlê, di Sûriyê de rasterast wê şer 
bikin. 

Navbirî di vê raporê de nivîsandiye: Hekî we 
pêştir eva bihîstibe, min ragirin, Sûriye wê biteqe, 
dizanim ku eva we bihîstiye, lê vê carê bi rastî 
Sûriye wê biteqe. 

Thomas Friedman di vê raporê de nivîsiye ku: 
“Piştî êrîşa Amerîkayê û hevalbendan bo ser 
Sûriyê, hevdem egera şerê di navbera rejîma îran 
û Îsraîlê jî, zêde bûye. 



Navbirî di vê derheqê de jî axivî, û got ku, yekem şerê di navbera Îsra'îl û rejîma îranê de, di l(Tê Şibatê de çê bû, û ev jî di 
heyamekê de bû ku balarfireke bê pîlot ya rejîma îranê piştî evê ku çû bû nav axa Îsaî'lê, ji aliyê artêşa îsraTlê ve kevtibû 
xwarê, û piştî lêkolînên derheqê parçên vê balafira bê pîlot ya îranê ji aliyê dezgeha zanyarî a îsraTlê ve fermanderê bi navê 
“Runîn Mênalls” gotûbêjê artêşa Îsra'îlê ve hate eşkerekirin, ku ev balafira bê pîlot ya rejîma îranê kelûpelên teqînê hilgir- 
tine, û erk û wezîfeya bombebarankirinê jî hebûye. 


Piştî çendîn caran êrîşên artêşa Îsra'îlê bo ser binke û hêzên rejîma îranê di Sûriyê de, “Elîekber Wilayetî” şêvirmendê 
Xamineyî bi fermî ragehand ku ew wan tawanan bê bersiv nahêlin. 


“Amerîka û Firansa û Birîtanya 
cinayetkar in”. 


Hevdem berpirsekî Îsra'îlê jî bi fermî ragehand ku, ewê êrîşî ser binesaziyên leşkerî yên rejîma îranê bikin. 

»»» Doma manşêtê 

“Niha jî tevî daxistina ser ji nû ya 
sînorên kolberiyê, yasayên gumrikî 
jî bi zirara kesên kalayan tînin û 
dibin guheriye, û bi vî awayî carek 
din jiyana vî xelkê xistine metir- 
siyê de. Rastiyek ku ew hinda din jî 
kerb û bêkariya xelkê van navçeyan 
lê ketiye, û eva ye ku karbidest tu 
piroje û bernameyeke aborî bo jiyan 
û birêveçûna vî xelkî tunînin, ku kol- 
berî, û hînan û firotina alavan li wan 
qedexe kirine. 


Her di vê biyavê de xwendekarên zankoya Peyama Nûr ya Merîwanê jî bi weşandina daxuyaniyekê piştgiriya xwe ji girev- 
girtiyên Kurdistanê nîşan dane, û ragehandine: 

“Em jî wekî çîna xwendekar ya Merîwanê, piştgiriya xwe ji girevgirtiyan radigehînin, û ji xelkê Kurdistanê daxwaz dikin, 
ku: 

Bi daxistina bazaran li hemû bajaran, piştevaniyê ji girevgirtiyên bazara Merîwan û Bane û Ciwanroyê bikin. 

Herwisa dibe ku çînên cuda yên din ên civakê (karsaz û xwendekar û .. .hwd) bo piştevaniya ji girevê, helwesta xwe eşkere 
bikin. Xelkê nerazî heya gihîştina bi daxwazên xwe, wê berdewam bin li ser girevê”. 


Navenda Hevkariya Hizbên Kurdista- 
na îranê girevgirtin û nerazînîşandana 
xelkê bajarên sînorî, wekî hereketeke 
medenî ya hilgirê daxwaziyên rewa û 
mirovî dizane, û bi tewahî piştevaniya 
wan dike. 


Nîşandana sivka betall û deng bilind- 
kirina li dijî wan hemû tawan û û qe- 
dexeyan ku rejîma îranê bona tuneki- 
rina çavkaniya jiyana zehmetkêştirîn 
beşên xelkê bi rê ve dibe, mafê herî 
destpêkî yê vî xelkê ye”. 


»»» Doma R:6 

bibexşm dagirkeran, eva dehan der- 
fetên din jî bêne pêş, wê ji dest bidin. 
Belkû dibe wek 

şoreşa rizgarîxwaziya gelên din bi 
xafilandun, mîkrobên navxwe ceza 
bikin, hekî ne, wê dîrokê hertim 
dubare bikin!. 


Pird: Kurdê Rojhilat û partiyên 
siyasî dibe çi siyasetekê berçav big- 
rin, ku di vê derfetê de bi qazanca 
wan bişkê? 

Bersiv: Herçend rewşa opozisyona 
Kurdî di Rojhilat li Herêma Kurdis- 
tanê de li jêr gefa tirsnak ya terorkir- 
inê de ye, lê sedî sed min pê waye ku 
pêşeroja wan ronahî ye. 

Ez dixwazim ku bi eşkere bêjim, min 
hêviyeke wisa bi beşek hêzên Rojhi- 
lata Kurdistanê nine. 




han kar bike: 


Jiber ku serbixwe nînin, ku ew yek 
gelekî tirsnak e bo niha û pêşeroja 
Rojhilata Kurdistanê. jiber ku hertim 
ji riyan wna ve ye ku aliyê din dikarin 
destêwerdanê di nava karûbarên vê 
parçeyê de bikin. Heta dagîrker jî 
faydê lê dibînin.! 

Min jê ve ye ku PDKÎ wekî serekî- 
tirîn hêza Rojhilat, dibe ku vê yekê 
yekalî bike, ku zêdetir ji asta hewce 
pêşmerge hebe, jiber ku em di Rojhi- 
lata Navîn de dijîn, û em Kurd in jî!!. 


-Di awayekî eşkere û di warê ragehandinê de, mîsaqeke neteweyî digel hinek ji hêzên Rojhilat îmze bike bo derfetan, lê bi 
hûrî bizane ku encamên vê mîsaqê çi jê şîn dibe. 

-Di biyavê nihênî de jî, tewahiya egeran û pêşhatan, û derfetan di organa herî bilind de, bi nivîskî kom bike, û wisa danê 
ku mîsaqa yekem digel hizbên Rojhilat ser nagre, belku PDKÎ bi xwe kar li ser bike, bona vê ku hekî vebijêrka yekem ser 
negirt, eva PDKÎ bi xwe paketa duyem di ber dest de be, û piraktîze bike. 

Dawî gotina we? 

Bersiv: Girînge PDKÎ nûneratiyên xwe bi taybetî li Amerîka, Kanada, û Birîtanya, bihêz bike, û di asta navçeyî de jî, 
girîngiyê bide pêwendiyan, li gora serkevtina hêzên qonaxê û jeopolîtîkê! rewşê berçav bigre. Stratejiya faşîstî ya mezhebî- 
neteweyî ya rejêîma îranê, bona şûştina bîra neteweyî ya takên Kurd e, û heta rejîma îranê bi xwe hinek ji qelembidestên 
Başûra Kurdistanê jî bi kar tîne, gelo di asta vê pilana nû de, bizava neteweyî dibe ku kîjan rêkaran bigre pêş?. 


Bi kurtî PDKÎ dibe ku li ser du binge- 


Çawa bîra netewyeî ya Kurdî di warê teorî de, li gora qonaxê dadirêje, û bi piraktîka şoreşgerane jî xwe diselimîne!?. 

Lêborîna Navneteweyî: Iran duyem welat e di biyavê îdaman de 


L êborîna Navneteweyî rapora 
xwe ya salane derbarê îdaman 
de belav kir, û îran wekî duyem 
welat di warê serjimêriya zêde ya 
îdaman de, da nasandin. 

Di vê raporê de hatiye ku 142 welatan 
cezaya îdamê ji nav yasayên xwe 
rakirine, lê di sala borî de 23 welatan 
cezaya îdamê di welatên xwe de 
cîbicî kirine. 

Li ser bingeha rapora Saziya Lêborî- 
na Navneetweyî di sala borî de aliyê 
kêm 507 kes di îranê de hatine îdam- 
kirin, ku zêdetir ji nîva wan îdaman e 


ku di asta cîhan de 
hatine cîbicîkirin. 
Ew rêje li gora sala 
2016'an %11 kêm 
kiriye, lê li çav 
welatên din heta 
niha jî ji hemiyan 
zêdetir e. 

Piştî îranê, Erebi- 
stan bi 146 îdaman 
û îraq û Pakistan 
bi 125 û 60 îdaman 
di sala 2017'an de 
zêdetirîn hejmara 
îdaman bûye. 


f 


ö 

IRAN 

507 + 


6 o 6 


ARABIA 

146 


IRAQ 

125 + 


PAKISTAN 

60 + 


Tendirustiya Zeyneb Celaliyan piştî berdewambûna li ser girevê ne baş e 


A jansa Kurdpa: Rewşa girti- 
yeke Kurd di girtîgeha bajarê 
Xoyê piştî girevê ne baş hatiye 
ragehandin. 

Li gora nûçeya gihîştî Ajansa Nûçegi- 
haniya Kurdpayê, Zeyneb Celaliyan 
girtiya siyasî a Kurd di girtîgeha ba- 
jarê Xoyê pê daniye nava ll.mîn sala 
di girtîgehê de, û bi sedema zêdetir 
ji yek salî gireva derzî dermanan û 
pêrenegihîştina pizîşkî di rewşeke ne 
baş ya girtinê de derbaz dike. 


Li gora çavkamyeke agehdar di heya- 
ma sala borî de, berpirsên girtîgehê 
bi awayê berdewam digel çareseriya 
pizişkî ya vê girtiya siyasî a Kurd li 
derveyî girtîgehê dijberî kirine. 

Ew çavkanî di dirêjiyê de dibêje: 
Serbarê pêşniyara malbata vê girtiya 
siyasî ya Kurd bona bidawîanîna bi 
girevê, Zeyneb gireva xwe doman- 
diye. 

Vê çavkaniyê bas ji vê yekê jî kiriye 
ku: Ew girtiya siyasî ya Kurd bi 
giranî nexweş e, û hewcehiya wê bi 


çavdêriya taybetî ya pisporî li derveyî 
girtîgehê heye. 

Pêştir jî Zeyneb Celaliyan di 
girtîgeha Kirmaşanê tûşî nexweşiya 
“Naxunek” bibû, û ew nexweşî bû 
sedema lawazbûna çavên navbirî, 
heya niha jî tu hewlek bo çareseriya 
wê nehatiye dan. 

Li gora rapora Rêkxirawa Lêborîna 
Navneteweyî, berpirsên girtîgehê û 
Dezgeha Dadweriyê serbarê rewşa 
nebaş ya tendirustiya Zeyneb Ce- 
laliyan girtiya siyasî ya mehkûm bi 


girtma heta-hetayî digel çaresenya 
pizîşkî ya navbirî li derveyî girtîgehê 
dijayetî kirine. 

Rêkxirawa Lêborîna Navneteweyî 
amadenebûn bo çareseriya pizişkî bo 
Zeyneb Celaliyan wekî cezayeke tund 
û wergirtina îfadeya bizorî ji navbirî 
bi nav kirine. 

Zeyneb Celaliyan bi tawana endametî 
û hevkariya digel yek ji partiyên 
Kurdî ên opozisyona hikûmeta îranê 
wekî “Miharib” hatiye naskirin. 


Meşên nerazîbûnên di destpêka sala nû di îranê de 


D i destpêka sala nû de, şîpeleke 
nerazîbûnan li nav texên cur- 
bicur yên civakê, di seranserê îranê 
de dest pê kiriye. 

Di piraniya bajarên îranê de, ked- 
kar, karmend û cotkar di destpêka 
sala 1397'an de, bi bi girevgirtinê, û 
xwenîşandanan, ji ber wemegirtina 
heqdestên çendîn mehan, û pirs- 
girêkên aborî û herwiha nîşandana 
nerazîbûnan ji ber daxistina Karx- 
aneyên pîşeyî û betalbûna hezaran 
kesî, û herwisa pirsgirêka kêm aviyê 
ji bo cotyaran, şîpeleke nû a ner- 
azîbûnan di seranserê îranê de dest pê 
kirine, ku heya niha jî dom heye. 

Ev tex û çînên ku dest avêtine girevê, 
û xwenîşandanan, nerazîbûna xwe ji 
ber xemsariyên berpirsên rejîmê, û 
xemsariya wan berpirsan ji jiyan û 
dahata xelkê bûye. 

Herwisa bera serekî a nerazîbûnan ber 
bi rejîma îranê ne, û daxwaza çare- 


seriya pirsgirêkên xwe dikin. 



Kedkarên derxistî yên bajarê Ehwazê, Kedkarên 
agir vemirandinê yên Petrolê û gaza Eseloyê, 

Kedkarên Karxaneya Rûnê Nebatî ê Xunçe, û 
Kedkarên şaredariya Hemîdiyê a bajarê Mazender- 
anê, Kedkarên Mitalojî a Pûdra Qezwînê, Nesaciya 
Xamênê ya di parêzgeha Azerbaycana Rojhilat 
de, Karxaneya Pirofîl a Sawê, û.. .hwd berdewam 
nerazîbûna xwe nîşan dane û didin. 

Kedkarên Karxaneya Polad a Urmiyê, ku di sala 
1396'an de, derheqê wemegirtina heqdestên çend 
mehên xwe nerazîbûna xwe nîşan dabûn, piştî 
bidawîhatina rojên bêhnvedana Newrozê dîsan li 
pêşberî parêzgariya Urmriyê kom bûn, û bi ner- 
azîbûnên xwe domandin. 

Herwisa kasibkarên bajarên sînorî yên weke Seqiz, 

Bane, Merîwan û Ciwanroyê, ji ber daxistina 
sînoran, bi daxistina dukanên xwe dest bi girevê 
kirin. 

Herwisa di parêzgeha Kirmaşanê de jî,terşdarên bajarê Serpola Zehawê, ku bi sebeba erdhejê beşek zêde ji terşên wan jinav 
çûbûn, û rejîmê jî soz dabû ku xesarê bide wan, lê rejîmê piştî derbazbûna zêdeyî 5 mehan bi ser erdhejê, heyanî niha jî 
xesara terşên jinavçûyî nedaye, û kesên terşdar jî dest bi xwenîşandanên nerazbûnên kirine. 

Hêjayî basê ye ku, ew xwenîşandanên pîşeyî, û ên sertaserî, bi awayê giştî li hemberî siyasetên rejîma îranê de ne. 

Mînaka herî girîng xwenîşandanên bajarê Ehwazê ne, ku bi armanca berevanîkirin ji mafên neteweyî, ew meş bi rê ve birin. 

Seydayê Cegerxwîn û dîrok 



S eydayê Cegerxwîn ne tenê helbest- 
van bû, lê wî guhdaneke mezin 
bi warê dîrokê jî dikir. Di piraniya 
berhem û dîwanên wî de, behsa dîroka 
Kurdistanê tê kirin, herwiha navê 
kesayetiyên dîrokî yên gelê Kurd tên 
bibîranîn. 


Li ser aliyê dîrokî di helbestên Cege- 
rxwîn de pirtûkeke nû hate çapkirin û 
belavkirin. Pirtûka nû bi awayekî berfireh 
li ser mijara dîrokê li ba Seydayê Cegerx- 
wîn disekine û zanyariyên nû pêşkêş dike. 


Siyasetmedar û qanûnzanê Romayî yê 
navdar Cicero ku berî zayînê jiyaye li 
ser dîrokê wiha dibêje: “Her kesê dîrokê 
nexwîne, dê her û her mîna zarokekî 
biçûk bimîne.” Çimkî kesê dîrokê bi 
hûrbînî û kûrbînî nexwîne, dê çewtî û 
xeletiyên wê dubare bike û dema xwe ya 
niha û siberoja xwe jî winda bike. Lewra 
jî derketina her berhemeke li ser dîrokê, 
nexasim li ba kesekî nola Seydayê Cegerxwîn karekî erênî ye. 


Di vî warî de, nivîskarê Kurd Îbrahîm Îbrahîm ku salal971ê li bajarê Hesekê yê Rojavayê Kurdistanê ji dayik bûye, pirtûka xwe ya nû bi navê “Rengvedana Dîroka 
Kurdî di Helbestên Cegerxwîn De” belav kir. 


Di destpêka kitêbê de, nivîskar Îbrahîm Îbrahîm ku sala 1997an Beşê Dîrokê li Zanîngeha Şamê qedandiye, li ser sedema çêkirina kitêbê û hilbijartina aliyê dîrokî li 


ba Seydayê Cegerxwîn wiha dibêje: 


“Cegerxwîn di dîroka wêje û edebiyata Kurdî ya modern de gewretirîn helbestvanê Kurd e. Bi berhemên xwe yên curbicur çanda Kurdî dewlemend kir. Herwiha 
xiznên pêzanîn û amajeyên dîrokî ku helbestên wî di bin perên xwe de vedişartin. Lewra jî me ji bo lêkolînê, helbestên Cegerxwîn hilbijartin. Da em bibînin bê çawa 
dîroka Kurdan di wan berheman de reng vedaye û pêwendiya navbera helbestên wî û dîroka Kurdan bi awayekî zelal û tekûz bidin xuyakirin.” 


Lêkolînvan Îbrahîm Îbrahîm di pirtûka xwe ya “Rengvedana Dîroka Kurdî di Helbestên Cegerxwîn De” behsa jiyannameya Cegerxwîn a kesayetî, wêjeyî, nîrên 
civakî, aborî û siyasî yên ku beşdarî û bandora xwe di avakirina kesayetî û çanda wî de kirine, ligel pêwendiya di navbera helbest û dîrokê de dike. Herwiha li ber 
nakokiyên Kurdan di hemû qonaxên dîrokê de disekine û çend helbestên Cegerxwîn û bikaranîna bûyer û kesayetiyên dîrokî di van helbestan de şîrove dike. 


Ev pirtûk ji 342 rûpelan pêk tê û li welatê Swêdê ji aliyê Weşanxaneya APECê ve hat çapkirin. Hoşeng Nîzar Nûh û Mihemed Zekî Mihemed ku wek Diljar Seyda tê 
naskirin lêhûrbûna pirtûkê kirine û bergê pirtûkê jî ji aliyê şêwekarê Kurd Luqman Ehmed ve hatiye çêkirin. 



Fîlma Loran Medya Productionsê 
“Rûmet” bi derhêneriya Kamiran 
Bêtasi, di Festîvala Cannesê de ji 
bo “Beşê Kurtefîlman | Short Film 
Corner” hate hilbijartin. 

Çêkera Fîlmê Rûmet û yek ji berpirsi- 
yarên Loran Medyayê Narîn Nadîro- 
vayê li ser hilbijartina fîlmê Rûmet 
ji Rûdawê re wiha got: “Ji bo me 
serfiraziyeke mezin e ku fîlmê me, li 
vê festîvala mezin û navdar bi zimanê 
kurdî were nîşandan. Emê hewl bidin 
bi du kesan li wir beşdar bin.” 

Hêjayê gotinê ye ku Festivala Can- 
nesê 8ê Gulanê destpê dike û heta 19ê 


Gulanê berdewam dike. Fîlm wê di wan rojan 
de di beşê kurtefîlman de û li ser întemetê jî 
ji mêvanên festîvalê bi şifreyeke taybet were 
nîşandan. 

Salihê Kevirbirî yê ku ew jî berpirsiyarê Lo- 
ran Medyayê û menejerê veberhênaniya fîlmê 
Rûmet e bi van hevokan behsa naveroka fîlm 
dike: “Fîlmê Rûmet behsa boyaxkarê pêlavan 
Findiyê 75 salî ku rengan ji hev demaxe û 
zarokê bi navê Reşko dike ku li ber destê çay- 
ciyekî kar dike û di warê rengan de alîkariya 
Findiyê kal dike.” 

Bûyer û mijara fîlm rast e, li Zaxoyê derbas 
dibe û jiyana kesên heyî di fîlm de hatiye 
nîşandan. Fîlm ji deh xulekan pêk tê. 

Qursên Kurdî, A. Karabax 

C) Ji aliyê peyvsaziyê ve hoker : 

Wek me dîtibûn; piraniya wan peyv û qertafan, di hinek erkên xwe yên 
hevokî de dibin hoker. 

Ev peyv û qertaf, li du beşên bingehîn parve dibin : 

1. Hokerên xwerû(sade). 2. Hokerên hevedudanî(pêkhatî). 

Qursên Kurdî, A. Karabax 

41. Hokerên xwerû : Ev, ji yek bêjeyan pêk tên. 

Mînak 521 : Ji hokerên xwerû çendek : 

a. Ji nav û navdêran : îro, duh, îşev, lez, nîvro, par, pêr, sibeh, zane. 

b. Ji nav û rengdêran : Baş, bilind, kesk, mezin, rind, sax, xweş, zer. 

c. Ji peyvên hokerî : Bêyî, hêdî, ku, na, par, pêr, zû. 

ç. Ji yên çêkirî : Sibehê(sibeh + ê), baştir(baş+tir), zertirîn(zer+tirîn). 

2. Hokerên hevedudanî : Ev herî kêm, ji du hêmanan pêk tên. 

Mînak 522 : Bo pêkhatina hokerên hevedudanî, çend bikaranîn : 

1. Ji yên bi bêjeyan çêdibin û bi hev ve tên nivîsandin : 

Çavreş, çeperast, keskeşîn, rasterast, saxsax, serserî, xîzxîz, xurexur. 

Hevok : a. Gulê xêz çeperast kişand. b. Azad, ji hespê de serserî kete erdê. 

2. Ji yên bi ducarkirina bêjeyan çêdibin û cuda tên nivîsandin : 

Hêdî hêdî, sar sar, teze teze, cot cot, deh deh, dilşikestî dilşikestî. 

Hevok : a. Wan şîv sar sar xwarin. b. Zilam cot cot ketin hundirê malê. 

3. Ji yên bi awayên tewandinê çêdibin : 

Piştî nîvro, berê êvarê, sibehê zû, berî sê mehan. 

Hevok : a. Dîlan piştî nîvro tê. b. Zavayê wan berî sê mehan li vir bû. 



- Tiştîkê min e tişt e, ne wî ber 
e ne pişt e 

Bi desta nahêt girtin, dunya 
hemî jê mişt e 

Roj hebit naderkevit, çiray 
hilkey dê revt 

Gelek yê şehrezaye, bi gişt 
cîhan dikevt 

Zaroka qet nevên ew, ji wan ve 
dê ketin hew 

Lê bi rastî we nîne, dema bêtin 
xoş e xew 

Ew nîsk e yan kuncî ye, sih e 
yan jî tarî ye. (* Tarî) (38) 

- Kalê pîr li civata Mîr. (* 
Semawer) 

Du golê reş û hişîn, li ser bejna 
şan û şîn. (* Çav) 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 

















♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


Navnîşana derveyî welat: 

